Han ble født i Kviteseid i Norge 16. september 1716. Han var sønn av kjøpmann i Risør og senere gårdbruker og lensmann i Kviteseid Christen Paus (1693–1746) og Helene Høllen, og var barnebarn av prestene Hans Povelsson Paus og Hans Høllen. Han studerte fra 20-årsalderen ved Københavns Universitet, der han i matrikkelen er oppført som Iohannes Paus, og tok sin teologiske kandidateksamen i 1743. Han var fra 1746 personellkapellan i Seljord. I 1755 ble han feltprest og deretter i 1756 skipsprest på den kongelige dansk–norske flåte. Endelig ble han i 1759 sogneprest i Østermarie på Bornholm i Danmark, der han ble til han døde i 1765.